stanford-oval/wikipedia huggingface dataset:
Muammar Gaddafin kuolema
Viemäriputkeen

Käväistyään ensin parissa lähialueen talossa Gaddafi pakeni henkivartijoineen ja päätyi tyhjään maantiesillan alaiseen viemäriputkeen.
Henkivartijat yrittivät puolustaa putkessa suojassa ollutta Gaddafia, mutta yksi henkivartija heitti käsikranaatin niin, että se kimposi vahingossa liian lähelle haavoittaen Gaddafiakin.
Kapinalliset vangitsivat antautuneen Gaddafin.
Gaddafin pahoinpitely ja teloitus

Tämän jälkeen kapinalliset pahoinpitelivät ja teloittivat Gaddafin, hänen poikansa ja yli 60 saattajaa kostoksi.
Kapinallisten mukaan Gaddafi olisi jo kiinniotettaessa haavoittunut jalkoihin ja selkään,, minkä jälkeen Gaddafi haavoittui olkapäähän. Kapinallisten komentaja ei kyennyt pidättelemään raivostuneita kapinallisia, jotka halusivat kostaa Gaddafille muun muassa Misratan saarron tapahtumat.
Pidätyksen alkuvaiheessa tunnistamaton kapinallinen työnsi Gaddafin peräaukkoon luultavasti veitsimäisen pistimen. Kapinalliset potkivat, hakkasivat ja pistelivät haavoittunutta Gaddafia pistimellä moneen paikkaan. Ilmaan ampuvat voitonriemuiset kapinalliset pilkkasivat Gaddafia. Gaddafin pahoinpitelyä säestivät huudot "Allahu akbar" ja "Misrata". Kapinalliset kuljettivat Gaddafia pitkin katuja.
Jonkun ajan kuluttua eräs kapinallisista ampui Gaddafia päähän. HRW:n raportin mukaan Gaddafi saattoi olla kuollut ennen tätä. Lopuksi kapinalliset nostivat puolialastoman Gaddafin ruumiin ambulanssiin.
Epäselvyyttä kuolinsyystä

Gaddafin kuolinsyystä oli alussa epäselvyyttä maailmalla, ja Gaddafin kuolintavasta oli erilaisia näkemyksiä.
Kapinalliset ilmoittivat aluksi, että Gaddafi olisi kuollut Naton ilmaiskussa. Kapinallisten öljyministeri sanoi Gaddafin kuolleen kapinallisten ja Gaddafin välisessä taistelussa ristituleen. Veristä Gaddafia esittäneitä videoita julkaistiin internetissä. Niissä haavoittunut Gaddafi taisteli väkijoukon keskellä vangitsijoitaan vastaan ja pelästyneenä anoi armoa ja häntä painettiin näytille auton konepellille. Eräässä videossa Gaddafia raahattiin pitkin katua. Eräiden tietojen mukaan Gaddafin oma henkivartija olisi ampunut tämän, mutta erään väliaikaishallinnon sotilasjohtajan mukaan kapinalliset pahoinpitelivät ja tappoivat Gaddafin. Joidenkin tietojen mukaan Gaddafin olisi ampunut eräs 20-vuotias kapinallinen tämän omalla kullatulla aseella, mutta varmaa tietoa ei ole. YK vaati Gaddafin kuolemasta tarkkaa tutkimusta.
Kuoleman jälkeen

Kuoleman jälkeen Gaddafin ja hänen poikansa Mutassimin ruumiita pidettiin julkisesti näytteillä neljä päivää Misratassa kauppakeskuksen kylmähuoneessa ennen kuin väliaikaishallitus kielsi niiden julkisen esilläpidon. Gaddafille tehtiin ruumiinavaus ja otettiin DNA-näytteet henkilöllisyyden varmistamiseksi. Lääkäri löysi Gaddafilta luodin sekä päästä että vatsasta. Uutistoimistojen mukaan Gaddafi haudattiin salaiseen paikkaan Libyan aavikolle. Hautajaisissa oli läsnä myös muutamia sukulaisia ja viranomaisia. Samaan paikkaan haudattiin myös Gaddafin poika Mutassim ja entinen puolustusministeri Abu Bakr Junis.
Taistelutilanne Sirtessä juuri ennen Gaddafin kuolemaa.
Naisen osa

| Naisen osa |
| --- | --- |

Ohjaaja:  Kati Juurus
Käsikirjoittaja:  Kati Juurus
Tuottaja:  Erkko Lyytinen
Säveltäjä:  Timo Hietala
Kuvaaja:  Jouni Soikkeli
Leikkaaja:  Antti Isotalo
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  Elokuvavuosi 2015
Kesto:  69 minuuttia
Aiheesta muualla
IMDb 
Infobox OKNimi-testi OK: 
Naisen osa on Kati Juuruksen ohjaama ja käsikirjoittama suomalainen dokumenttielokuva vuodelta 2015.
Elokuva kertoo Venäjältä Suomeen muuttaneista naisista, jotka ovat solmineet avioliiton suomalaisten miesten kanssa.
Mimic47 (kappale)

| ”Mimic47” Diablo |
| --- | --- | --- |

Singlen tiedot
 Albumilta: Mimic47
 Äänitetty : Fantom Studio, Tampere
 Julkaistu: 23. marraskuuta 2005
 Formaatti: CDS
 Tekijä(t): Utriainen, Nygård
 Tuottaja(t): Utriainen, Nygård, Oittinen
 Tyylilaji: melodinen death metal
 Kesto: 03.13
 Levy-yhtiö: Poko
Listasijoitukset
  Suomen virallinen lista: 1.
Diablon muut singlet
| ”Read My Scars” 2003 | ”Mimic47” 2005 | ”Damien” 2005 |
Mimic47 on Diablon neljäs single. Se julkaistiin 23. marraskuuta 2005 levymerkillä Poko Records.
Kappale debytoi Suomen virallisen singlelistan ensimmäisellä sijalla, ja pysyi listalla yhteensä yhdeksän viikkoa.
Kappaleet

Mimic47 – 03.13
A View to a Kill – 03.39 (Duran Duran -cover)
Kokoonpano

Rainer Nygård – kitara, laulu
Marko Utriainen – kitara
Aadolf Virtanen – basso
Heikki Malmberg – rummut
Mimicat

| Mimicat> Marisa Isabel Lopes Mena |
| --- | --- |
 Mimicat vuonna 2020.
Henkilötiedot
Syntynyt: 25. lokakuuta 1984 (ikä 39) Coimbra, Portugali
Muusikko
Taiteilijanimi:  Mimicat ja Izamena 
Aktiivisena:  2014–
Tyylilajit:  pop soul
Levy-yhtiöt:  Sony Music
Aiheesta muualla
www.mimicat.net
  [ Muokkaa Wikidatassa ] [ ohje ]  
Marisa Isabel Lopes Mena (s. 25. lokakuuta 1984), tunnettu nimellä Mimicat on portugalilainen laulaja ja lauluntekijä. Hän edusti Portugalia Eurovision laulukilpailussa 2023 kappaleella ”Ai coração”.
Diskografia > Albumit

For You (2014)
Back in Town (2017)
Diskografia > Singlet

”Tell Me Why” (2014)
”Saviour” (2015)
”Stay Strong” (2016)
”Gave Me Love” (2016)
”Fire” (2017)
”Going Down” (2017)
”Feels So Good” (2018)
”Tudo ao ar” (2021)
”Ai coração” (2023)
Morganaattinen avioliitto

Morganaattinen avioliitto (keskiajan latinasta matrimonium ad morganaticam) on keskiajalla käyttöön otettu avioliiton muoto, jossa kuninkaallisen perheen tai aatelissuvun jäsen avioituu alempaan säätyyn kuuluvan henkilön kanssa. Yleensä kyseessä oli avioliitto, jonka mies solmi alempisäätyisen naisen kanssa. Toisin kuin normaalissa avioliitossa, jossa vaimo sai miehensä arvoon perustuvan arvonimen (esimerkiksi kuninkaan puolisosta tuli kuningatar), morganaattisessa avioliitossa vaimo ei saanut oikeutta miehensä säätyyn. Hän ei siis saanut miehensä aatelisarvoa, eivätkä avioliitosta syntyneet lapset perineet isänsä aatelis- tai kuninkaanarvoa. Liitosta syntyneillä lapsilla ei liioin ollut perimisoikeutta isänsä omaisuuteen. Toisaalta kyseessä oli laillinen avioliitto, ei konkubinaatti, ja avioliitosta syntyneitä lapsia pidettiin aviolapsina.
Koska morganaattisessa avioliitossa vaimolla ei ollut minkäänlaista oikeutta miehensä omaisuuteen, eivätkä lapsetkaan perineet, oli vaimon ainut taloudellinen turva miehen hänelle antama huomenlahja, joka tällaisissa liitoissa saattoikin olla huomattavan runsas. Suomen ja keskiajan latinan termit onkin johdettu muinaisyläsaksan sanasta *morgangeba eli huomenlahja.
Morganaattista avioliittoa solmittaessa oli erikoista, että mies ojensi vaimolleen liittoa vahvistettaessa vasemman kätensä oikean sijasta. Tästä johtuu morganaattisen avioliiton rinnakkaisnimitys vasemman käden avioliitto (saks. Ehe zur linken Hand).
Myös aatelisnainen saattoi solmia morganaattisen avioliiton aatelittoman tai alempaan aateliin kuuluvan miehen kanssa. Tällöin nainen ei menettänyt aatelisarvoaan tai perimisoikeuttaan, kuten yleensä vastaavissa liitoissa oli tapana.
Tunnettuja esimerkkejä morganaattisista avioliitoista ovat Venäjän keisarin Aleksanteri II:n liitto Jekaterina Dolgorukovan kanssa 1880 ja Itävalta-Unkarin kruununperijän, arkkiherttua Frans Ferdinandin liitto alempaan aatelistoon kuuluneen Sophie von Chotekin kanssa 1900.
Järjestelmä nykyisin

Morganaattinen avioliitto on järjestelmänä vieläkin mahdollinen, mutta harvoin käytetty. Walesin prinssi Charlesin ja aatelittoman Camilla Parker Bowlesin avioliiton ilmoitettiin nimen omaan olevan ei-morganaattinen. Myöskään Charlesin pojan prinssi Williamin ja aatelittoman Catherine Middletonin avioliitto ei ole morganaattinen.[lähde? ]
Aiheesta muualla

Kuvia tai muita tiedostoja aiheesta Morganaattinen avioliitto Wikimedia Commonsissa
Harmaatorvijäkälä

| Harmaatorvijäkälä |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Torvijäkälät Cladoniaceae
Suku::  Torvijäkälät Cladonia
Laji::  deformis
Kaksiosainen nimi
 Cladonia deformis  (L.) Hoffm. 
Katso myös
   Harmaatorvijäkälä Wikispeciesissä   Harmaatorvijäkälä Commonsissa 
Infobox OKNimi-testi OK: 
Harmaatorvijäkälä (Cladonia deformis) on torvijäkälien sukuun kuuluva jäkälä.
Harmaatorvijäkälän kasvullinen sekovarsi on pienisuomuinen. Suomut ovat kellertävän vihreitä. Pikarinmalliset podeetiot ovat enintään 8,5 senttimetriä korkeita. Pikarit ovat 2–10 millimetriä leveitä. Kasvaa kallioiden ja metsien humuksella. Yleinen koko Suomessa, runsaimmillaan Etelä-Suomessa.
Harmaatorvijäkälän jäkäläaineena eli sekundaarisinä aineenvaihduntatuotteina esiintyy usniinihappoa (C18H16O7), rodokladonihappoa (C15H10O8) ja zeoriinia (C30H52O2). Joskus voi esiintyä myös bellidifloriinia.
Aiheesta muualla

Laji.fi: Harmaatorvijäkälä (Cladonia deformis)
Luopioisten kasvisto: Harmaatorvijäkälä (Cladonia deformis)
UniProt: Taxonomy - Cladonia deformis (englanniksi)
Global Biodiversity Information Facility (GBIF): Cladonia deformis (englanniksi)
Consortium of Lichen Herbaria: Cladonia deformis (englanniksi)
The British Lichen Society: Cladonia deformis (englanniksi)
Italic 7.0, The Information System on Italian Lichens: Cladonia deformis (englanniksi)
Girls Aloud

| Girls Aloud |
| --- | --- |

Tiedot
Toiminnassa:  2002–2013
Kotipaikka:  Lontoo, Yhdistynyt kuningaskunta
Laulukieli:  englanti
Jäsenet:  Nadine Coyle   Cheryl Cole o.s. Tweedy   Nicola Roberts   Kimberley Walsh   Sarah Harding  
Levy-yhtiö:  Polydor Fascination Records  
Infobox OKNimi-testi OK: 
Girls Aloud oli yksi menestyneimmistä [lähde? ] tyttöyhtyeistä Isossa-Britanniassa. Popyhtye koottiin vuonna 2002 Popstars-televisiosarjan toisella tuotantokaudella (Popstars: The Rivals).
Girls Aloudin kaikki 18 singleä ovat olleet Ison-Britannian listan kymmenen kärjessä − saavutus, johon ei ole yltänyt edes toinen menestyksekäs tyttöyhtye Spice Girls. Yhtyeen kaikki neljä albumia ja yksi kokoelma ovat myyneet kotimaassaan platinaa.
Maaliskuussa 2013, yhtye kertoi lopettavansa Ten: The Hits -kiertueen jälkeen.
Yhtyeen tarina > Popstars

Vuonna 2002 Britannian Popstarsin toisella kaudella (Popstars: The Rivals) tarkoituksena oli tehdä tyttö- ja poikayhtye, jotka kilpailisivat joulun ykkössinglestä.
Tuomarit Pete Waterman, Louis Walsh ja Geri Halliwell valitsivat kymmenen poikaa ja kymmenen tyttöä finaaliin, mutta kaksi heistä putosi pois; Hazel Kaneswaren oli liian vanha ja Nicola Ward ei suostunut allekirjoittamaan sopimusta. Heidän tilalleen finaaliin pääsivät Kimberley Walsh ja Nicola Roberts.
Lokakuussa ja marraskuussa kilpailijat esiintyivät lauantai-iltaisin (pojat ja tytöt vuorotellen joka toinen viikko) ja heitä tiputettiin yksi viikossa kunnes jäljellä oli 5 tyttöä ja viisi poikaa.
Tyttöjen yhtyeeseen pääsivät Cheryl Tweedy, Nadine Coyle, Kimberley Walsh, Nicola Roberts ja Sarah Harding. He antoivat nimekseen Girls Aloud ja saivat managerikseen Louis Walshin. Poikien yhtyeen nimeksi tuli One True Voice ja he saivat managerikseen Pete Watermanin.
Jouluna yhtyeet kilpailivat joulun ykkössinglestä ja Girls Aloud vei voiton kun heidän "Sound Of The Underground" -single nousi listalla ykköseksi.
Yhtyeen tarina > Sound Of The Underground

"Sound Of The Undergroundin" saaman huiman suosion jälkeen Girls Aloud käytti muutaman kuukauden äänittäessään debyytti-albumiaan.
Yhtye julkaisi toisen singlensä "No Good Advice" toukokuussa 2003. Single nousi parhaimmillaan listan sijalle kaksi.
Debyytti-albumi Sound Of The Underground julkaistiin 26. toukokuuta 2003. Albumi nousi listan sijalle kaksi, heti Justin Timberlaken Justified taakse.
Kolmas single "Life Got Cold" julkaistiin elokuussa. Se nousi listan sijalle 3.
Marraskuussa tytöt julkaisivat singlen "Jump", joka oli tyttöjen versio Pointer Sistersin hitistä. Laulu oli mukana Love Actually (suom. Rakkautta Vain) elokuvan soundtrackilla.
1. joulukuuta 2003 yhtye julkaisi uudelleen albuminsa Sound Of The Underground. Uusi versio sisälsi "Jump"-laulun ja ihan uuden raidan "You Freak Me Out" (Joka ilmestyi myös elokuvan Freaky Friday, suom. Perjantai On Pahin, soundtrackilla).
Yhtyeen tarina > What Will The Neighbours Say?

Pienen tauon jälkeen tytöt tulivat takaisin ja julkaisivat uuden albuminsa ensimmäisen singlen "The Show". Single nousi kakkoseksi ja jäi vain Usherin "Burnin" taakse.
Seuraavaksi julkaistiin single "Love Machine". Se nousi listan sijalle kaksi ja hävisi vain Eric Prydzin suurelle "Call On Me" -hitille.
Girls Aloudin seitsemäs single oli nimeltään "I'll Stand By You", joka on alun perin The Pretendersin laulu. Single nousi marraskuussa 2004 listaykköseksi ja pysyi siellä kaksi viikkoa.
What Will The Neighbours Say? sai nimensä "Love Machinen" sanoista ja se julkaistiin 29. marraskuuta 2004. Se pääsi listalla sijalle 6. Toukokuussa 2005 tytöt lähtivät What Will The Neighbours? Live Tour -kiertueelle, jolla he lauloivat, toisin kuin yleensä, livenä itse.
Girls Aloud kirjoitti viisi levyn lauluista: "Big Brother" (Cheryl Tweedy), "Hear Me Out" (Sarah Harding), "Thank Me Daddy" (Kimberley Walsh), "I Say Prayer For You" (Nicola Roberts) ja "100 Different Ways" (Nadine Coyle). Lisäksi he kirjoittivat "Wake Me Up" Singlellä julkaistut "History" ja "Loving Is Easy" -kappaleet.
Viimeinen single albumilta oli "Wake Me Up", joka julkaistiin helmikuussa 2005. Se nousi listalle sijalle neljä ja oli heidän ensimmäinen single, joka ei päässyt Top3:een.
Yhtyeen tarina > Chemistry

Pienen tauon heidän menestyksellisen kiertueensa jälkeen pidettyään Girls Aloud alkoi työstää kolmatta albumiaan. Ensimmäinen single uudelta albumilta oli nimeltään "Long Hot Summer", joka julkaistiin elokuussa 2005 ja nousi listan sijalle seitsemän.
Seuraava single "Biology" nousi Britannian listoilla sijalle neljä marraskuussa 2005.
Chemistry-albumi, julkaistiin 5. joulukuuta 2005. Se sisälsi singlet "Long Hot Summer", "Biology", "See The Day" ja " Whole Lotta History". Se sisälsi myös "Models"-laulun, joka toimi tunnusmusiikkina dokumentissa Girls Aloud: Off The Record. Chemistry nousi listalle vain sijalle 11, mutta lopulta myi platinaa. Yhtye kirjoitti yhdessä levyn yhden laulun: "It's Magic".
Heidän versionsa Dee C. Leen "See The Day" -kappaleesta julkaistiin singlenä tärkeimmällä jouluviikolla ja se nousi listalle yhdeksänneksi.
Tytöt julkaisivat debyytti-DVD:nsä Girls On Film kesäkuussa 2005. Se sisälsi heidän ensimmäiset 8 musiikkivideota ja TV-esiintymisiä. Tämän jälkeen julkaistiin What Will The Neighbours Say? Live DVD, marraskuussa 2005. Tytöt julkaisivat myös kalenterin vuodelle 2006 ja kirjan.
"Whole Lotta History" oli neljäs ja viimeinen single Chemistryltä ja se julkaistiin 13. maaliskuuta 2006. Kappaleeseen tehty musiikkivideo kuvattiin Pariisissa.
Tyttöjen toinen kiertue oli nimeltään Chemistry ja se oli heidän ensimmäinen areena-kiertue.
Yhtyeen tarina > The Sound Of Girls Aloud

Girls Aloud julkaisi ensimmäisen kokoelma-albuminsa 30. lokakuuta 2006. Albumi sisälsi kaikki heidän 13 hittiään ja kaksi uutta kappaletta: "I Think We're Alone Now" ja "Money".
Albumin ensimmäinen single "Something Kinda Ooooh" julkaistiin 23. lokakuuta 2006. Siitä tuli yhtyeen kymmenes single Ison-Britannian listan Top5:ssä ja se on saavutus, johon on pystynyt vain toinen menestyksekäs tyttöyhtye Spice Girls.
Seuraavan single oli "I Think We're Alone Now" (alun perin Tiffanyn hitti vuodelta 1988).
Yhtyeen tarina > Tangled Up

12. maaliskuuta 2007 Girls Aloud ja Sugababes julkaisi cover-version Aerosmithin kappaleesta Walk This Way. Comic Relief 2007 -hyväntekeväisyystapahtuman virallisena kappaleena julkaistu single oli Ison-Britannian listaykkönen.
Vuoden 2007 elokuussa Girls Aloud esitti uuden singlensä "Sexy! No No No..." T4-festivaaleilla. Single, joka sisälsi skotlantilaisen hard rock -yhtye Nazarethin kirjoittaman kitarariffin, nousi Britannian listalla sijalle 7. Se oli myös ensimmäinen single, jota Girls Aloudin jäsenet olivat olleet kirjoittamassa.
Girls Aloud oli myös mukana kokoelmalevyllä Radio 1 Established 1967. Kappale oli cover-versio Wheatus-yhtyeen hittisinglestä Teenage Dirtbag.
Myöhemmin samana vuonna Girls Aloud julkaisi neljännen studioalbuminsa, jolle yhtye oli päättänyt antaa nimen Tangled Up. Seuraavan vuoden tammikuussa Tangled Upin myynnit ylittivät platinarajan. Toinen single, Call The Shots, julkaistiin 26. marraskuuta 2007, viikko albumin jälkeen, ja siitä tuli yhtyeen kymmenes Top 3 -single.
Kolmas single Can't Speak French julkaistiin 17. maaliskuuta 2008; singleltä löytyi myös ranskankielinen käännös Je Ne Parle Pas Francais. Single nousi listan sijalle yhdeksän. Touko-kesäkuussa Girls Aloud kiersi Britanniaa Tangled Up Tour -kiertueen merkeissä. Kiertueen aikana Girls Aloud kertoi aloittaneensa jo uuden albumin nauhoittamiset.
Diskografia > Albumit

Sound Of The Underground (2003)
What Will the Neighbours Say? (2004)
Chemistry (2005)
The Sound Of Girls Aloud: The Greatest Hits (2006)
Tangled Up (2007)
Out of control (2008)
Ten (2012)
Diskografia > Singlet

Sound Of The Underground
No Good Advice
Life Got Cold
Jump
The Show
Love Machine
I'll Stand By You
Wake Me Up
Long Hot Summer
Biology
See The Day
Whole Lotta History
Something Kinda Ooooh
I Think We're Alone Now
Walk This Way (Sugababesin kanssa)
Sexy! No No No...
Call The Shots
Can't Speak French
Promise
Loving kind
Untouchable
Something New
Aiheesta muualla

Kuvia tai muita tiedostoja aiheesta Girls Aloud Wikimedia Commonsissa
Narvan tekojärvi (läntinen)

| Narvan tekojärvi |
| --- | --- |
Valtiot:  Viro
Maakunnat:  Itä-Virumaa
Kunnat:  Narva-Jõesuun kaupunki
Koordinaatit:  59°18′10″N, 27°57′38″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Narvanjoen alue
Järvinumero:  VEE2015460
Mittaustietoja
Rantaviiva:  9,354 km
Pinta-ala:  2,906 km²
 fiNarvan tekojärvi 
Narvan tekojärvi (läntinen)  on Virossa Narva-Jõesuun kaupungissa Itä-Virumaalla sijaitseva tekojärvi.
Maantietoa

Järven pinta-ala on 291 hehtaaria. Järven rantaviivan pituus on 9,4 kilometriä.
Murojärv

| Murojärv |
| --- | --- |
Valtiot:  Viro
Maakunnat:  Võrumaa
Kunnat:  Rõugen kunta
Koordinaatit:  57°44′04″N, 27°05′20″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Iskna jõen valuma-alue
Laskuoja:  oja Häälijärveen
Järvinumero:  VEE2144000
Mittaustietoja
Pinnankorkeus:  224,6 m  mpy. 
Pituus:  0,18 km  
Leveys:  0,12 km  
Rantaviiva:  0,49 km  
Pinta-ala:  1,8 ha  
Saaria:  ei saaria 
 fiMurojärv 
Murojärv (myös Külma järv, Mooru järv) on Virossa Võrumaalla Rõugen kunnan Külman kylässä sijaitseva järvi.
Maantietoa

Järvi on 180 metriä pitkä, 120 metriä leveä, ja sen pinta-ala on 1,8 hehtaaria. Se sijaitsee Haanjan ylängöllä Külman kylän peltoaukean laidalla erään maatilan äärellä. Peltoalue on järveä korkeammalla ja ympäristön alavat alueet ovat metsämaata, jota kutsutaan Peedo metsäksi. Järven muoto on pyöreä ja sen rantaviivan pituus on puoli kilometriä. Siinä ei ole saaria. Järven ympäri kulkee polku, mutta järvelle pääsee vain maatilalle tulevaa tietä pitkin.
Luontoarvoja ja luokittelu

Ilmakuvista voi päätellä, että järven rantoja kiertää vesikasvillisuuden vyöhyke.
Vesistösuhteita

Murojärv kuuluu Võhandu jõen valuma-alueeseen, jossa sen laskuoja on Iskna jõen sivuhaara. Järveen tulee Külman kylän kautta lounaasta laskeva oja, joka on kylässä padottu kolmeksi lammeksi. Siihen tuo vettä myös toinen oja etelästä päin, mutta sen vedet suotuvat ensin suon läpi. Laskuoja laskee Häälijärveen, joka on Iskna jõen läpivirtausjärvi. Ojalla on pudotusta vain metrin verran. Iskna jõgi, jota voidaan kutsua täällä myös Troll'a ojaksi, yhtyy 15 kilometrin päässä Võhandu jõgeen. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2 3  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Hannes H.

| Hannes H> .Henkilötiedot |
| --- | --- |
Syntynyt: 12. elokuuta 1986 (ikä 38)
Muusikko
Taiteilijanimi:  Hannes H. Hannes Hauska Miikkabhui
Laulukielet:  suomi
Aktiivisena:  2004-
Tyylilajit:  rap
Yhtyeet:  Outo Kaksikko   MRTL KMBO
  [ Muokkaa Wikidatassa ] [ ohje ]  
Hannes H. (s. 12. elokuuta 1986) on lahtelainen hip hop-muusikko, joka on räpännyt vuodesta 2004.
Ura

Vuosina 2004-2006 hän räppäsi Miikkabhui-artistinimellä Karhukoplassa, tehden parin vuoden sisällä keikkoja muun muassa Cheekin lämppärinä ympäri Suomea, pääosin kuitenkin Lahdessa. Tämän jälkeen  välirikkojen kautta yhtye hajosi ja artistit aloittivat soolo-uransa.
2007 alkuvuodesta LX-Beats pyysi Hannesta räppäämään pari verseä etteivät hänen biisinsä jäisi tyngiksi. Parin biisin lisäksi tuloksena samana vuonna oli huomattavasti tiiviimpää yhteistyötä tuottaja Eeegacin kanssa ja tämä myös tuotti Paska on paskaa yhteis-EP:n.
Paska on paskaa EP:n jälkeen soolorintama hiljeni ja julkaisutahti keskittyi mixtape-tyylisiin julkaisuihin, jonka sarjan nimeksi tuli Viimeinen EP-saga (julkaistu osat 1-3). Vielä ennen vuotta 2009 Hannes julkaisi jouluksi levyn nimeltä Herra Paratkoon Hannes, joka sisälsi kolme raitaa.
Hannes sai soolodebyyttinsä Ei turhia paineita valmiiksi, ja se julkaistiin viimein elokuussa 2010. Levyn tuottajina toimivat W. Kempton & eeegac.
Vuonna 2014 Hannes aktivoitui uudelleen ja julkaisi vuonna 2018 albumin Hitto Heezy!
Julkaisut > Albumit

Ei turhia paineita (2010)
Hitto Heezy! (2018)
Julkaisut > Outo Kaksikko

Juonenkäänteet & Mielenkiintoiset Hahmot (osa 1) (EP,  2007)
Juonenkäänteet & Mielenkiintoiset Hahmot (osa 2) (EP,  2011)
Julkaisut > Singlet ja EP:t

Viimeinen EP vol. 1 (2007)
Viimeinen EP vol. 2 (2008)
Viimeinen EP vol. 3 (2008)
Herra Paratkoon Hannes (2008)
Julkaisut > Yhteis Singlet ja EP:t

Miikkabhui & H.N.S - Kultakurkku (2005)
Hannes Hauska & Eeegac – Paska on paskaa EP (2007)
Outo Kaksikko – Juonenkäänteitä & Mielenkiintoisia hahmoja EP (2008)
W. Kempton & Hannes H. – W. Kempton & Hannes H. (2008)
W. Kempton & Hannes H. - PMP (2009)
Aiheesta muualla

Hannes H. Soundcloud-sivustolla
Hannes H. Myspacessa (englanniksi)
Morgan Studios

Morgan Studios oli Lontoossa sijainnut äänitysstudio. Sen perustivat vuoden 1967 lopulla Barry Morgan, Monty Babson, Jerry Allen ja Leon Clavert. Studiossa äänittivät levyjään esimerkiksi Lou Reed, Paul McCartney, Pink Floyd, Cliff Richard, Steve Harley & Cockney Rebel, Ten Years After, Thin Lizzy, Squeeze ja The Stone Roses.
Studio myytiin 1980-luvulla, minkä jälkeen toimintaa jatkoivat uudet studiot Power Plant ja Battery Studios.